Mario Petreković
Mario Petreković (rođen 1972) jest hrvatski radijski i TV-voditelj, komičar i glumac. Rođen je u Bjelovaru. Završio je srednju školu za autoelektričara. Jedno vrijeme živio je u Švedskoj i Engleskoj. Bavio se mnogobrojnim aktivnostima poput body buildinga, prodaje poker aparata, čuvanja djece, treniranja taekwondoa. Nakon jednog treninga, ozlijedio je koljeno. Operirao ga je pet puta. Počeo je raditi na Bjelovarsko-bilogorskom radiju od 1994. godine, u zabavnoj emisiji Shock show. Kasnije se ta emisija prikazivala na lokalnoj televiziji NeT, a nastala je i istoimena kazališna predstava. Vodio je i muzičke emisije na Bjelovarsko-bilogorskom radiju. Učestvovao je u RTL-ovoj emisiji Prijatelji na kvadrat (2005). Dvije godine kasnije, postao je voditelj u zabavnoj emisiji HTV-a Shpitza te u emisiji Ljeto nam se vratilo. Godine 2016. glumio je u filmu ZG80.